Ֆինանսական հաստատություն

[մինի|Աշխարհի [Անընդմեջ գործող ամենահին բանկերի ցանկ|ամենահին ֆինանսական հաստատությունը ՝ Monte dei Paschi di Siena իտալական բանկը հիմնադրվել է 1472 թվականին]]
**Ֆինանսական հաստատություն կամ ֆինանսական ինստիտուտ**, որը երբեմն կոչվում է **բանկային հաստատություն**, բիզնես կազմակերպություն, որը մատուցում է միջնորդական ծառայություններ տարբեր տեսակի ֆինանսական դրամական գործարքների համար։ Ընդհանուր առմամբ, կան ֆինանսական հաստատությունների երեք հիմնական տեսակներ.

# Դեպոզիտային հաստատություն. ավանդներ ընդունող հաստատություն, որն ընդունում և կառավարում է ավանդները և տրամադրում է վարկեր` ներառելով բանկերը, շինարարական ընկերությունները, վարկային միությունները, թրաստ (վստահության) ընկերությունները և հիփոթեքային միջնորդները։
# Պայմանագրային հաստատություն. ապահովագրական ընկերություն և կենսաթոշակային ֆոնդ
# Ներդրումային հաստատություն. ներդրումային բանկ, անդերռայթեր (երաշխավոր) և ներդրումներ կառավարող այլ տարբեր տեսակի ֆինանսական կազմակերպություններ:

Ֆինանսական հաստատությունները կարելի է բաժանել երկու խմբի՝ կախված սեփականության կառուցվածքից.

* առևտրային բանկ
* կոոպերատիվ բանկ

Որոշ փորձագետներ տեսնում են ֆինանսական հաստատությունների միատարրացման միտում, ինչը նշանակում է նմանատիպ ոլորտներում ներդրումներ կատարելու և նմանատիպ բիզնես ռազմավարություններ ունենալու միտում։ Դրա հետևանքը կարող է լինել որոշակի թիրախային խմբերին սպասարկող բանկերի թվի նվազումը, և փոքր արտադրողներին ոչ ամբողջությամբ ընդգրկելըː Ահա թե ինչու ՄԱԿ-ի Կայուն զարգացման նպատակներից մեկն է բարելավել համաշխարհային ֆինանսական հաստատությունների կարգավորումն ու մոնիթորինգը և ամրապնդել նման կարգավորումներըː

## Ստանդարտ հաշվարկային հանձնարարականներ
Ստանդարտ հաշվարկային հանձնարարականները (SSI) երկու ֆինանսական հաստատությունների միջև կնքված համաձայնագրեր են, որոնք ֆիքսում են որոշակի տեսակի սովորական գործարքներում յուրաքանչյուր հակառակ կողմի` կոնտրագենտի ստացող գործակալներին։ Այս համաձայնագրերը թույլ են տալիս համաձայնագրի կապված կողմերին կատարել ավելի արագ գործողություններ, քանի որ խնայվում է ստացող գործակալների հետ վճարումներ կատարելու համար օգտագործվող ժամանակը։ Յուրաքանչյուր սուբյեկտի SSI-ով սահմանափակելը նաև նվազեցնում է խարդախության հավանականությունը։ SSI-ները օգտագործվում են ֆինանսական հաստատությունների կողմից՝ արագ և ճշգրիտ միջսահմանային վճարումները հեշտացնելու համար։

## Կարգավորումներ
Ֆինանսական հաստատությունները երկրների մեծ մասում գործում են խիստ կարգավորվող միջավայրում, քանի որ դրանք երկրների տնտեսությունների կարևորագույն մասն են կազմումː Դրանցից են կախված տնտեսությունները` ֆրակցիոն պահուստային բանկային գործունեության միջոցով դրամական զանգվածը մեծացնելու առումով։ 

Կարգավորման կառույցները տարբերվում են յուրաքանչյուր երկրում, բայց սովորաբար ներառում են պրուդենցիալ` զգուշավոր կարգավորում, ինչպես նաև սպառողների պաշտպանություն և շուկայի կայունություն։ Որոշ երկրներ ունեն մեկ համախմբված գործակալություն, որը կարգավորում է բոլոր ֆինանսական հաստատությունները, մինչդեռ մյուսներն ունեն առանձին գործակալություններ տարբեր տեսակի հաստատությունների համար, ինչպիսիք են բանկերը, ապահովագրական ընկերությունները և բրոքերները։

Առանձին գործակալություններ ունեցող երկրների թվում են Միացյալ Նահանգները, որտեղ հիմնական կառավարող մարմիններն են՝ Դաշնային ֆինանսական հաստատությունների քննության խորհուրդ (**'), Արժույթի վերահսկիչի գրասենյակ (**') ազգային բանկերը, Դաշնային ավանդների ապահովագրության կորպորացիա (**') նահանգային «ոչ անդամ» բանկերը, Ազգային վարկային միության վարչություն (**') վարկային միությունները, Դաշնային պահուստային համակարգ (Fed) «անդամ» բանկերը, Խնայողությունների վերահսկողության գրասենյակ (**')՝ Ազգային խնայողությունների և վարկերի ասոցիացիանː Նահանգային կառավարությունները հաճախ կարգավորում և կանոնադրում են ֆինանսական հաստատությունները։

Մեկ միավորող ֆինանսական կարգավորող մարմին ունեցող երկրների թվում են՝ Նորվեգիան՝ Նորվեգիայի ֆինանսական վերահսկողության մարմնով (**'), Գերմանիան՝ Դաշնային ֆինանսական վերահսկողության մարմնով (**) և Ռուսաստանը` Ռուսաստանի կենտրոնական բանկի հետ։

## Առավելություններ
Ֆինանսական հաստատությունների օգնությամբ ֆինանսական միջոցները ներգրավելու առավելությունները հետևյալն են.

# Ֆինանսական հաստատությունները տրամադրում են երկարաժամկետ ֆինանսավորում, որը չեն տրամադրում առևտրային բանկերը։
# Միջոցները հասանելի են դառնում նույնիսկ ճգնաժամի ժամանակաշրջաններում, երբ ֆինանսավորման այլ աղբյուրներ հասանելի չեն։
# Ֆինանսական հաստատություններից վարկ ստանալը մեծացնում է վարկառուի հեղինակությունը կապիտալի շուկայում։ Հետևաբար, նման ընկերությունը կարող է հեշտությամբ միջոցներ հայթայթել նաև այլ աղբյուրներից։
# Բացի ֆինանսավորում տրամադրելուց, այս հաստատություններից շատերը բիզնես ընկերություններին տրամադրում են ֆինանսական, կառավարչական և տեխնիկական խորհրդատվությունː
# Քանի որ վարկի մարումը հեշտությամբ կարող է իրականացվել մաս-մաս, դա մեծ բեռ չէ բիզնեսի համար։

## Տես նաև
* Բանկ
* Ֆինանսական տնտեսագիտություն
* Մասնակի բանկային պահուստավորում
* Միջազգային արժութային-ֆինանսական կառույցներ
* Խնայողության և փոխատվության ընկերակցություն
* Դրամական ծառայություններ մատուցող կազմակերպություններ
* Համաշխարհային միջբանկային ֆինանսական հեռահաղորդակցության կազմակերպություն (SWIFT)

## Ծանոթագրություններ

## Արտաքին հղումներ

Կատեգորիա:Բանկային համակարգ
Կատեգորիա:Բիզնես կազմակերպություններ
Կատեգորիա:Ֆինանսական ծառայություններ
Կատեգորիա:Ֆինանսական տերմիններ
Կատեգորիա:Ֆինանսների կառավարում